b'\n_START_ARTICLE_\nFiat Croma\n_START_SECTION_\nCroma Suomessa\n_START_PARAGRAPH_\nSuomessa Croma oli markkinoilla vuosina 1986\xe2\x80\x931991, joskin verrattain harvinaisena. Valikoimaan kuuluivat aluksi 2-litraiset Croma CHT (90 hv), Croma i.e. (120 hv) ja Croma Turbo i.e. (155 hv) sek\xc3\xa4 2,8-litraiset dieselit Croma D (75 hv) ja Croma Turbo D (100 hv). Pienint\xc3\xa4 moottorivaihtoehtoa, Lancia Prisman moottorista kehitetty\xc3\xa4 1,6-litraista (83 hv), ei Suomeen tuotu. Vuonna 1987 mallivalikoima laajeni kahdella halvemman p\xc3\xa4\xc3\xa4n varusteluversiolla, 2000 CHT ja 2000 CHT Super, joissa molemmissa oli sitke\xc3\xa4ksi kuvattu 90 hevosvoiman kaksilitrainen bensiinimoottori._NEWLINE_Croma voitti Tekniikan Maailman k\xc3\xa4rkimerkkien vertailutestin vuonna 1986.\xc2\xb4Cromat olivat hyvin varusteltuja erityisesti hintaansa n\xc3\xa4hden sek\xc3\xa4 tarjosivat tilaan matkustajille ja heid\xc3\xa4n tavaroilleen runsaasti. Parin ensimm\xc3\xa4isen vuoden malleissa esiintyi jonkin verran s\xc3\xa4hk\xc3\xb6ongelmia, mik\xc3\xa4 oli Fiateille tyypillist\xc3\xa4 noihin aikoihin. Vuoden 1991 facelift-mallissa ongelmista p\xc3\xa4\xc3\xa4stin eroon l\xc3\xa4hes tyystin.'